UZNESENIE VLÁDY SLOVENSKEJ REPUBLIKY
č.

k správe z kontroly plnenia úloh štátnej správy pri implementácii pomoci EÚ v rámci sektorového operačného programu – Priemysel a služby (SOP PS) a kontroly plnenia úloh  z uznesení vlády SR splatných v IV. štvrťroku 2006  a v I. štvrťroku 2007

Číslo materiálu:		
Predkladateľ:	vedúci Úradu vlády Slovenskej republiky	
Vláda
A.   berie na vedomie

správu z kontroly plnenia úloh štátnej správy pri implementácii pomoci EÚ v rámci sektorového operačného programu – Priemysel a služby (SOP PS) a kontroly plnenia úloh  z uznesení vlády SR splatných v IV. štvrťroku 2006  a v I. štvrťroku 2007

B.	mení

podpredsedovi vlády a ministrovi školstva

B.1.   	termín splnenia úlohy B.1.z uznesenia vlády SR č. 837/2005, ktorá bola vyhodnotená ako nesplnená
do 30. septembra 2007

C.	ukladá

členom vlády
predsedom ostatných ústredných orgánov štátnej správy
 
C.1.   	oboznámiť zodpovedných zamestnancov so Smernicou na prípravu a predkladanie materiálov na rokovanie vlády schválenou uznesením vlády SR č. 512/2001 v znení zmien a doplnení schválených uzneseniami vlády                   č. 1061/2004, 974/2005, 161/2007 a Metodickým pokynom na prípravu a predkladanie materiálov na rokovanie vlády 

do 30. septembra 2007

C.2.   	zabezpečovať kontrolu dodržiavania Smernice na prípravu a predkladanie materiálov na rokovanie vlády schválenej uznesením vlády SR č. 512/2001 v znení zmien a doplnení schválených uzneseniami vlády č. 1061/2004, 974/2005, 161/2007 a Metodického pokynu na prípravu a predkladanie materiálov na rokovanie vlády pred predložením každého materiálu na rokovanie vlády s dôrazom na predkladanie návrhov uznesení vlády obsahujúcich úlohy s jednoznačným určením termínov plnenia a osôb zodpovedných za ich plnenie 

trvale 

 	ministrovi hospodárstva

C.3.   	prijať opatrenia na dobudovanie funkčného systému vnútornej kontroly do ktorého budú zahrnuté aj SO/RO v zmysle  zákona č. 10/1996 Z. z. o kontrole v štátnej správe v znení neskorších predpisov
   	do  30. novembra 2007 
C.4.   	zintenzívniť vykonávanie kontroly delegovaných právomocí z RO na SO/RO podľa zákona č. 10/1996 Z. z. o kontrole v štátnej správe v znení neskorších predpisov  
   	 štvrťročne 
D.	zrušuje

D.1.   	úlohu B.1. z uznesenia vlády SR č. 20 z 12. januára 2005, ktorou vláda uložila podpredsedom vlády, ministrom a predsedom ostatných ústredných orgánov štátnej správy SR „zabezpečovať priebežne kontrolu dodržiavania Smernice na prípravu a predkladanie materiálov na rokovanie vlády schválenej uznesením vlády SR č. 512/2001, s osobitným zreteľom na čl. 6 ods. 2 písm. b) za účelom odstránenia pretrvávajúcej tendencie nárastu podielu netermínovaných úloh zapracovaných do návrhov uznesení vlády a na základe výsledkov kontroly prijímať operatívne účinné opatrenia“

Vykonajú: 		členovia vlády
predsedovia ostatných ústredných orgánov štátnej správy